SpeltNEWS
SpeltNEWS
Et alternativ til den konstante nyhedsstrøm, hvor alle forsøger at overgå hinanden, set fra den frederiksbjergske speltghettos brosten med humor og journalistisk stolthed.
torsdag den 21. maj 2015
Undercover journalist i den gode sags tjeneste
Hvem sagde mørkeræd? Jeg udforsker gangene under Aarhus Universitetshospital (og min egen mørkerædde angst!) Man husker jo tydeligt Nattevagten...
Og så øver jeg mig i at lave video. Øvelse gør mester!
ENJOY :-)
Indsendt af Jannie Lindberg Sundgaard kl. 22:58 Ingen kommentarer:
Send med e-mailBlog om dette!Del via TwitterDel via FacebookDel på Pinterest
søndag den 19. april 2015
Er du ensom?
210.000 danskere over 16 år føler sig ensomme. Det er immervæk en del. Og en rigtig trist del. Det skærer i mit hjerte at tænke på, at der går nogen rundt og bare ønsker at være en del af et fællesskab.
Jeg elsker at være social. Finder energi i at være samme med andre mennesker. Jeg har tænkt en del på det her i weekenden, hvor vi har haft arbejdsweekend i huset. Tre husstande er vi. En singlefyr i stuen, speltfamilien her på 1. sal og et par på 2. sal. Vi bor tæt, og det er ikke altid helt ude brok, men  denne weekend, hvor jeg har oplevet, hvordan det hele ligsom smelter sammen, og vi hjælper hinanden med at gøre vores på nogle punkter fælles hjem endnu federe, der bliver jeg så glad så glad langt ind i knoglerne. Tænk, at vi bor her, så skønt et sted med så skønne mennesker lige uden for døren. Augusta-barenet har trisset ud og ind af lejlighederne og snakket med hvem som gad. Alle har taget sig lidt af hende, og det gør jo moderhjertet blødt og varmt.
VI har malet, gjort rent, plantet og været sammen. Jeg glæder mig til at gå sommeren i møde i vores fælles hus og have :-)
Indsendt af Jannie Lindberg Sundgaard kl. 19:52 Ingen kommentarer:
Send med e-mailBlog om dette!Del via TwitterDel via FacebookDel på Pinterest
fredag den 17. april 2015
Big data, Big brother,Big... hvor bange er du for din digitale tilstedeværelse?
Feriebilleder online. TJEK
Speltbarnet på Instragram. TJEK
Speltbarn med eget hashtag #augustadenfoerste. TJEK
Facebook, Twitter, Snapshat, Instagram, SpeltNEWS, Gmail, hotmail, LinkedIn, Picassa fotoalbum, Googledocs, Spotify, Dropboks… TJEK: TJEK. TJEK...
Hvor går grænsen? Jeg synes selv, jeg er ret skrap på, hvad jeg lægger ud af informationer I form af både tekst og billeder. Hvem jeg accepterer venneanmodninger fra på sociale medier, hvem jeg udleverer personlige oplysninger til, hvad jeg siger ja til at modtager i indbakken osv… men HVOR meget info ligger der egentlig om mig online? Tilgængeligt for andre? Og for hvem?
Vi diskuterede det på arbejde i dag, og der var en hel del forskellige holdninger lige fra "er slet ikke på nogle steder, for hvem ved, hvem der kigger med" til "jeg vil gerne mindes om, at jeg godt kan lide røde sko, når jeg går online." Det, vi kunne blive enige om, var vist primært, at det er svært at gætte på, hvor meget der ligger af info, hvem der kan tilgå det, og hvad det kan bruges til.
For hvorfor er jeg interessant? Hvem skulle få øje på mig i den enorme datamænge, som sejler rundt i cyberspace? Og hvad er der farligt ved det, hvis "de" skulle få øje på mig? Hvad kunne der ske? Og hvem er "de"?
Det er ikke meget mere end 20 år siden, at det der internet så dagens lys og hold nu op, der er sket en vild, vild udvikling siden. Det føles lidt som en karrusel, der ind imellem er lige ved at løbe lidt løbsk, hvor det hele blot går hurtigere og hurtigere…
Jeg er ikke så bekymret, men jeg er spændt på at se, hvad det udvikler sig til… og nu vil jeg lige tjekke min Facebook, den opdatere jo ikke sig selv… eller gør den? J
God weeekend
Indsendt af Jannie Lindberg Sundgaard kl. 21:31 Ingen kommentarer:
Send med e-mailBlog om dette!Del via TwitterDel via FacebookDel på Pinterest
tirsdag den 14. april 2015
Lige i hjertet
Har på arbejde i dag lavet en historie fra børneintensivafdelingen. Historien var om et vidensdelings seminar, de afholder for deltagere fra de nordiske lande. Virkelig godt initiativ. De vil trække langt mere på hinandnes viden og erfaringer for at sikre den mest optimale behandling.
Besøget på afdelingen fik mig til at tænke på Augusta og min egen rolle som mor. På min tid som socialrådgiver i familieafdelingen. Hvad hvis jeg stadig havde været der nu, hvor vi har Augusta? Jeg har tidligere trukket lidt på smilebåndet, når jeg hørte mødre beskrive, at verden bare får et nyt perspektiv når man bliver mor, man bliver mere ramt på nogle punkter. Jeg har syntes, at det var lige lovlig rørstrømsk. Nu forstår jeg, hvad de mente. Det er sådan, jeg har det nu. Jeg fik kuldegysninger da sygeplejersken fortalte om, når de mister børn på afdelingen. Børn, som ikke klarer livet. Jeg fik en voldsom trang til at kramme Augusta-barnet ind til mig og beskytte hende mod alt farligt i verden. Det er som om at blive mor har åbnet op for en direkte kanal lige ind i hjertets ømmeste sted, når det handler om børn. Og selv om det til tider kan være en anelse irriterende ikke sådan at kunne styre de der følelser, så er jeg på samme tid så uendelig lykkelig for den vilde kærlighed og beskyttertrang hende den lille lækre har frembragt i mig.
Kliche? JA og med GLÆDE :-)
Indsendt af Jannie Lindberg Sundgaard kl. 21:54 Ingen kommentarer:
Send med e-mailBlog om dette!Del via TwitterDel via FacebookDel på Pinterest
lørdag den 7. marts 2015
Om hverdagsforelskelse, byggeplads, og fashion
Derude på en mark i Skejby bliver der bygget så mudder og grus står om ørerne på cyklister og journalisttyper, der forvilder sig rundt på grusveje, hvor tonstunge lastbiler så absolut har fortrinsret. Derude former sig en arbejdsplads for mange tusinde ansatte, og jeg er fra 1. marts én af dem. Journalist på Aarhus Universitetshospital.
Det nye Aarhus Universitetshospital tager form og bliver på størrelse med Ribe midtby!!
En uge inde i mit nye job er jeg allerede rasende forelsket i det. Glæder mig til jeg starter cyklen igen på mandag og kører ud i karrieren. Ja, speltbarnet har fået et par timer mere i institution om dagen, og ja, det river i moderhjertet, men hun har også fået en mor, som allerede nu er markant mindre stresset end som freelancer og en mor, der rent faktisk holder FRI, når det er weekend.
Jeg tog forskud på glæderne ved at have fået titel som lønmodtager og en klækkelig lønstigning fra deltidsarbejdende til fuldtid ved at shoppe denne uge. Havde besluttet mig for en jakke og jo, vidste præcis, hvordan den skulle se ud  i mit hoved!
Pariserchik i denne?
Var på torvet i dag og købe de ugentlige fiskefrikadeller, blomster og hus forbi. Tankevækkende på flere måder
Spletbarnet er jo ikke sepltbarn af denne moder uden grund, og i dag har hun så holdt et fashionshow, der kunne få selv hr. Lagerfeld til at lette på solbrillen. Yderst underholdende og yderst hyggeligt at have tiden og ikke samtidig tænke på, hvordan jeg kunne snige en times arbejde ind.
Fashionista slår sig løs i speltghettoen
Ja, for pokker, hvor jeg dog holder af denne fantastiske hverdag og dette fantastiske liv.
Indsendt af Jannie Lindberg Sundgaard kl. 19:40 Ingen kommentarer:
Send med e-mailBlog om dette!Del via TwitterDel via FacebookDel på Pinterest
onsdag den 4. marts 2015
Steffen og mig
1996
Jeg køber min første TV-2 cd: Kys bruden. Her får jeg for alvor øjnene op for Danmarks kedeligste rockorkester, eller de lykkeligste mænd... TV-2.
Jeg er til min første TV-2 koncert. Det er FANTASTISK!
1990erne og 00erne
Årene går og hver gang der udgives et nyt album er jeg på pletten i Aarhus til koncert med mit yndlingsorkester og hver anden sommer (stort set) når de spiller til Grøn koncert befinder jeg mig helt up front på plænen og skråler, danser og hviner på et niveau som er en teenager værdig!
Koncert 2008
2010 Jeg sidder i et lille studie i Thunøgade i et baghus i Aarhus. Overfor mig sidder Steffen Brandt. Mit store idol. TÆNK, at jeg sidder der.. med HAM! Vi får kaffe, og der står en skål mandler på bordet. Dem tør jeg på ingen måde tage af, for jeg er panisk angst for at få en galt i halsen og få et hosteanfald. Der foran Hr. Brandt. Jeg er for første gange rystende nervøs for et interview. Heldigvis går det rigtig godt :-)
Læs portrættet fra Femina her
Koncert 2011
2014 - juleaften
Får to billetter til TV-2 koncert til april 2015 af min søde, dejlige og betænksomme veninde Line, som på ingen måde deler min ovenud begejstring for Steffen og band. Jeg græder. Græder af glæde og af kærlighed over, at hun gør det for mig. Sikke en veninde!
2015 - marts
Læser interviews med Steffen Brandt i flere aviser og magasiner - billetterne til koncerten i april hænger på ærespladsen på opslagstavlen og venter på at komme i brug om en lille måneds tid. ÅHHHH jeg glæder mig :-)
Indsendt af Jannie Lindberg Sundgaard kl. 20:39 Ingen kommentarer:
Send med e-mailBlog om dette!Del via TwitterDel via FacebookDel på Pinterest
tirsdag den 3. marts 2015
Sådan går det, når du er vild med is
Så kan du f.eks. komme hen på et slot - kvit og frit!!
Choko - jordbær - vanilje... is er det bedste, giver søde, bløde og frosne sommerfugle i maven. Smil på læben og kys på munden når jeg deler med min elskede....
Var det svært? Nej vel... kom med en beskrivelse af din passion... det kunne jo være noget så lækkert som IS...  Oven i hatten så får du måske lige et par billetter til INs store event på Hindsgavl slot den 21. marts. Jeg har billetterne - har du passionen?
SELVFØLGELIG har du det :-) Så del den som en kommentar via linket HER
Min passion i aften er at sidde med fødderne oppe og multitaske med alle de elektroniske sager, jeg kan komme i nærheden af... er pjattet med mit nye journalistjob, men ih dog jeg blir så udmattet af alle de nye ting og sager.
Men når ens passion er ens arbejde, så er det slet ikke så skidt .-)
Indsendt af Jannie Lindberg Sundgaard kl. 20:51 Ingen kommentarer:
Send med e-mailBlog om dette!Del via TwitterDel via FacebookDel på Pinterest
Nyere indlæg Ældre indlæg Start
Abonner på: Indlæg (Atom)
Jannie Lindberg Sundgaard
Jeg er uddannet journalist og socialrådgiver og ganske begejstret for sociale medier, nyheder og kommunikation.
Jeg bor i et byhus midt i den aarhusianske speltghetto på Frederiksbjerg sammen med min kloge og tålmodige mand, Mads Peter og vores to rasende lækre speltbørn: Augusta på 3 år, der bedst beskrives som Pippi Langstrømpes danske lillesøster, og så er der den unge frøken Ingeborg, der kom til verden midt i maj. På trods af en opvækst med udsigt til korn og køer i den vestjyske muld er mine rødder for længst slået i Aarhus og kombineres med en løbende udlængsel efter endnu mere af det her fabelagtige liv og oplevelser, hvad end det er Skagen, New York, Asien eller noget helt fjerde.
Blog-arkiv
▼  2017 (7)
▼  marts (3)
Jeg eksperimenterer - på videnskabelig basis natur...
Svigtende syn og dårlige tænder - er det alderen d...
Jep, vi køber bestemt vores barn med legetøj
►  februar (1)
►  januar (3)
►  2016 (83)
►  december (19)
►  november (5)
►  oktober (3)
►  september (4)
►  august (5)
►  juli (4)
►  maj (6)
►  april (4)
►  marts (11)
►  februar (12)
►  januar (10)
►  2015 (95)
►  december (24)
►  november (5)
►  oktober (6)
►  september (8)
►  august (17)
►  juli (18)
►  maj (1)
►  april (3)
►  marts (3)
►  februar (5)
►  januar (5)
►  2014 (189)
►  december (3)
►  november (3)
►  oktober (12)
►  september (6)
►  august (12)
►  juli (8)
►  juni (16)
►  maj (22)
►  april (23)
►  marts (29)
►  februar (26)
►  januar (29)
Blogs jeg følger
ELEKTRONISTA: Livsstilsguiden til digitale trends, designer gadgets, sociale medier og online kultur
Et pletskud til Playstation – og 3 andre fantastiske spil
3 timer siden
ADVANCED STYLE
Robert and Elizabeth Garza, Riverside, CA
20 timer siden
Julia Lahme
GlimmerSko – Dém man mangler
1 dag siden
Mit Paris - Louise Sandager
Hvem vil med på en guidet tur på Montmartre Skærtorsdag?
2 uger siden
Atlantic-Pacific
ice cold // Aether
4 måneder siden
FEMINA BLOGGEN
Kvinder skal INTET gøre for at undgå voldtægt!
1 år siden
Travel Habit » Travel Habit | Travel Habit
Expedia's "My Real London" guide
2 år siden
About Fashion-post | Fashion-post
Billedvindue tema. Leveret af Blogger.